ชื่อเรื่อง ปัจจัยที่มีผลต่อการติดเชื้อที่ตำแหน่งผ่าตัด โรงพยาบาลกมลาไสย

ชื่อผู้วิจัย นายธีรพงศ์ มาพล พยาบาลวิชาชีพปฏิบัติการ โรงพยาบาลกมลาไสย จังหวัดกาฬสินธุ์

**บทคัดย่อ** โรงพยาบาลกมลาไสยเป็นโรงพยาบาลชุมชนขนาด 90 เตียง ที่มีผู้ป่วยที่เข้ารับการผ่าตัด ในปี 2559 – 2561 มีจำนวน 1,875 1,895 และ 1,900 ราย พบว่าผู้ป่วยที่ผ่าตัดแล้วแผลผ่าตัดติดเชื้อ จำนวน 5 8 และ 3 รายตามลำดับ การป้องกันการติดเชื้อที่ตำแหน่งผ่าตัดจึงมีความสำคัญต่อผู้ป่วยที่เข้ารับการรักษาในโรงพยาบาลด้วยการผ่าตัด การดำเนินการป้องกันการติดเชื้อที่ตำแหน่งผ่าตัดให้มีประสิทธิภาพเป็นความสำคัญของบุคคลากรทางการแพทย์ ซึ่งต้องร่วมมือกันกับทีมสหวิชาชีพ ที่มีความรู้ความเข้าใจในประเด็นสำคัญที่เกี่ยวข้องกับการติดเชื้อ ดังนั้นการศึกษานี้เพื่อศึกษาปัจจัยที่มีผลต่อการติดเชื้อของแผลผ่าตัด

**วัตถุประสงค์** เพื่อศึกษาถึงปัจจัยที่มีผลต่อการติดเชื้อของแผลผ่าตัดในโรงพยาบาลกมลไสย

# **วิธีการศึกษา** เป็นการศึกษาแบบย้อนหลัง (retrospective study)จากเวชระเบียน ของผู้ป่วยที่เข้ารับการผ่าตัด และแบบันทึกการติดเชื้อจากคณะกรรมการป้องกันและควบคุมการติดเชื้อในโรงพยาบาลกมลาไสย ได้ดำเนินการดังนี้ คือ

1. วิเคราะห์ที่ได้จากการสืบค้นย้อนหลังเป็นระยะเวลา 3 ปี ระหว่างวันที่ 1 ตุลาคม 2558 – 30 กันยายน 2561 จำนวน 5,670 รายและเพื่อศึกษาการติดเชื้อที่ตำแหน่งผ่าตัด กลุ่มตัวอย่าง ได้แก่ ผู้ป่วยผ่าตัด ที่มีอาการติดเชื้อที่ตำแหน่งผ่าตัด จำนวน 16 แฟ้มข้อมูล

2. ตรวจสอบข้อมูลที่ได้จากการสืบค้นย้อนหลังเป็นระยะเวลา 3 ปี ข้อมูลผู้ป่วยที่เข้ารับการผ่าตัด ในโรงพยาบาลกมลาไสย และพบการติดเชื้อมาวิเคราะห์โดยใช้จำนวนร้อยละ และนำข้อมูลที่ได้มาจำแนกตัวแปรที่ศึกษา

**ผลการศึกษา**  **1)ข้อมูลส่วนผู้รับบริการ จำแนกตามเพศของผู้ป่วย** พบว่าผู้ป่วยส่วนมาก เป็นเพศหญิง คิดเป็นร้อยละ 68.75 เพศชาย คิดเป็น ร้อยละ 31.25**อายุ** ระหว่าง 12 – 71 ปี อายุเฉลี่ยเท่ากับ 43.18 แบ่งเป็นช่วงอายุดังนี้ อายุน้อยกว่า 12 ปี คิดเป็น 6.25 อายุ 13-20 ปี คิดเป็น 12.5 อายุ 20-60 ปี คิดเป็น 50 อายุ60ปีขึ้นไป คิดเป็น 31.25

 **ประเภทแผล** แผลกึ่งสะอาดคิดเป็นร้อยละ 50 และแผลปนเปื้อน/แผลติดเชื้อคิดเป็นร้อยละ 50

**จำนวนวันที่นอนโรงพยาบาล** น้อยกว่าหรือเท่ากับ 4 วันคิดเป็นร้อยละ 56.25 และมากกว่า 4 วัน คิดเป็นร้อยละ 43.75 .**ผู้ป่วยที่ได้รับยาฆ่าเชื้อก่อนผ่าตัด** คิดเป็น ร้อยละ 37.5 ไม่ได้รับคิดเป็นร้อยละ 62.5

**ดัชนีมวลกาย** น้อยกว่า 18.5 ร้อยละ 6.25 ระหว่าง 18.6-22.9 คิดเป็นร้อยละ 25 มากกว่า 23 คิดเป็นร้อยละ 68.75 **ระยะเวลาในการผ่าตัด** น้อยกว่า 60 นาที คิดเป็นร้อยละ 31.25 และมากกว่า 60 นาที คิดเป็นร้อยละ 68.75 **โรคประจำตัวของผู้ป่วย** ผู้ป่วยที่มีโรคประจำตัว คิดเป็นร้อยละ 18.75 ไม่มีโรคประจำตัว ร้อยละ 81.25

**2)ข้อมูลส่วนผู้ให้บริการ จำนวนผู้เข้าร่วมผ่าตัด แพทย์** สูติแพทย์ร้อยละ 18.75 ศัลยแพทย์ ร้อยละ 37.5 แพทย์ทั่วไปร้อยละ 43.75 **การกำจัดขนก่อนผ่าตัด** ผู้ป่วยที่มีการกำจัดขน ติดเชื้อร้อยละ 18.75 และไม่กำจัดขน ร้อยละ 81.25

**3) ข้อมูลด้านอุปกรณ์และสิ่งแวดล้อม** การปราศจากเชื้อและผ่านมาตรฐานของอุปกรณ์และเครื่องมือ คิดเป็น ร้อยละ 100 ช่วงเวลาในการผ่าตัด ช่วงเวลา 8.00-16.00 คิดเป็นร้อยละ 37.5 ช่วงเวลา 16.00-24.00 คิดเป็นร้อยละ 62.5 **ชนิดของการผ่าตัด** ไส้ติ่งอักเสบ ร้อยละ 37.5 ผ่าตัดถุงน้ำดี ร้อยละ 25 ผ่าตัดคลอด ร้อยละ 18.75 ผ่าตัดทำหมัน ร้อยละ 12.5 และผ่าตัดเย็บซ่อมกระเพาะอาหาร ร้อยละ 6.25

**สรุปผล** การติดเชื้อที่ตำแหน่งผ่าตัด ของผู้ป่วยที่เข้ารับการผ่าตัด ในโรงพยาบาลกมลไสย คิดเป็นอัตราการติดเชื้อ 16 ราย ต่อการผ่าตัดทั้งหมด 5,670  ราย คิดเป็นร้อยละ 0.28 ซึ่งการติดเชื้อสามารถติดเชื้อได้จาก ผู้ให้บริการ สถานที่มีการปนเปื้อนเชื้อโรค และจากผู้ป่วยเอง หากขาดความตระหนักในการใช้หลักการ Aseptic technique ของบุคลากร รวมถึงการให้ความรู้แก่ผู้รับบริการ และให้ความช่วยเหลือในการปฏิบัติกิจวัตรประจำวันให้กับผู้รับบริการ หากขาดความระมัดระวัง จะเกิดเชื้อโรคเข้าทางบาดแผลได้

 **ปัจจัยที่มีผลกับการติดเชื้อในโรงพยาบาลที่ตำแหน่งผ่าตัด**  พบว่า

1. ผู้รับบริการ เพศ อายุ และดัชนีมวลกาย เป็นปัจจัยที่มีผลต่อการติดเชื้อของแผล
2. ผู้ให้บริการ พบว่าจำนวนผู้ที่เข้าร่วมผ่าตัดมาก เป็นปัจจัยที่มีผลต่อการติดเชื้อของแผล

3)อุปกรณ์และสิ่งแวดล้อม ช่วงเวลาที่มีผลต่อการติดเชื้อของแผลคือ หลัง 16.00 น.